
[bookmark: Overskrift1]Silaannakkut angallanneq pillugu inatsisip allanngortinneqarnera pillugu inatsisit assigiinngitsut Kalaallit Nunaannut atuutilersinneqarnissaat pillugit peqqussummut missingiutip tusarniutigineqarnera
Silaannakkut angallanneq pillugu inatsisip allanngortinneqarnera pillugu inatsisit assigiinngitsut Kalaallit Nunaannut atuutilersinneqarnissaat pillugit peqqussummut missingiut By-, Land- og Transportministerietip tusarniutigalugu matumuuna nassiuppaa.
Inatsisip nr. 970-ip, 29. juni 2020-imeersup, inatsisip nr. 2072-ip 21. december 2020-ip aamma inatsisip nr. 1474-ip, 10. december 2024-ip malitsigisaanik silaannakkut angallanneq pillugu inatsimmi allannguutit Kalaallit Nunaannut atuutilersinneqarnissaat, peqqussutissatut missingiutip siunertaraa.
Silaannakkut angallanneq pillugu inatsimmi, qallunaat inatsisaanni Kalaallit Nunaannut atuutilersinneqartumi, peqqussutissatut missingiutikkut matumuuna, allannguutissat arlallit aallarnerniarneqarput.
Inatsisip nr. 970-ip, 29. juni 2020-imeersup malitsigisaanik, silaannakkut anngallanneq pillugu inatsimmi timmisartut inuttaqanngitsut pillugit malittarisassat nutarterneqarnissaat aallarnerniarneqarpoq, matumani timmisartut inuttaqanngitsut, ilaatigut inunnik pigisanillu angallassinermut atorneqarsinnaasussat, akuersissuteqartinneqarnissaat pillugit malittarisassat nutaat ilanngullugit.  Timmisartut inuttaqanngitsut nunap ilaani sumi atorneqarsinnaanerannik killilersuinissamut, akisussaanermut sillimmasiinermut, Kalaallit Nunaannut timmisartut inuttaqanngitsut pillugit malittarisassanik aalajangersaanissamut piginnaatitaanermut, assersuutigalugu imigassamik sunnersimaneqartillugu timmisartornermut, politiit aamma annaassiniarnermut upalungaarsimasut timmisartunik inuttaqanngitsunik atuinerannut, niuerfiup nakkutigineqarneranut aamma pillaatissiinermut aalajangersakkanik aalajangersaasinnaanermut periarfissiisumik periarfissaliissummik pilersitsisoqarnissaa aallarnerniarneqarpoq.  EU-mi inatsisilerinermut tunngasumik timmisartut inuttaqanngitsut pillugit malittarisassat peqqussummi nr. 2019/945-imi aamma peqqussummi nr. 2019/947[footnoteRef:1]-imi malittarisassanut malittarisassat naapertuuttunngortinneqarnissaat allanngortitsinermi siunertarineqarpoq. [1:  Timmisartut inuttaqanngitsut pillugit peqqussutit toqqaannaq Danmarkimi atuupput.  Inatsisip nr. 970-ip, 29. juni 2020-imeersup eqqunneqarnerisa, Kalaallit Nunaanni timmisartut inuttaqanngitsut pillugit malittarisassat nutarterneqarnissaat, BL 9-4-imit, ullumikkut atuuttuusumit, ullutsinnut naleqqunnerusut periarfississavaa: https://www.trafikstyrelsen.dk/lovlisteside/luftfart-love-og-regler/2004/mar/bestemmelser-om-luftfart-med-ubemandede-luftfartoejer-som-ikke-vejer-over-25-kg

] 

Inatsisip nr. 2072-ip, 21. december 2020-imeersup malitsigisaanik, nunami sorlermi najugaqarneq pillugu nalunaarsuiffiup tamanut saqqummiunneqartarnera pillugu malittarisassat nutarterneqarnerat, sullivimmi pissutsit pillugit aalajangersakkat nutaat ataasiakkaat aamma timmisartornerup isumannaatsuunissaanut pitsaaliuinermut atugassanik pisut nalunaarutigineqartarnerat pillugit malittarisassanik aalajangersaanissamut periarfissaliissutip nutarterneqarnera, missingiutikkut aallartinniarneqarpoq.
Inatsisip nr. 1474-ip, 10. december 2024-imeersup malitsigisaanik, safety pillugu akitsuusiinikkut akileraarutip allanngortinneqarnissaa, taarsiisussatut akisussaanermut killiliussat, ingammik timmisartortitseqatigiit isiginiagassaat, aamma silaannakkut angallassissutit pillugit nalunaarsuiffik pillugu aalajangersakkat nutarterneqarnerat, matumani ilaatigut kinaassusersineqarnissamut piumasaqaatit, silaannakkut angallassissutit inuttalersorneqarnerat aamma silaannakkut angallassissutit timmisinnaassusaat aamma timminissamut piginnaassusaat ilanngullugit, missingiutikkut aallarnerniarneqarpoq.
Safety pillugu akitsuusiinikkut akileraarutip allanngortinneqarnissaa pillugu aalajangersakkat, safety pillugu akitsuusiinikkut akileraarutit, Naalagaaffeqatigiinni silaannakkut angallassisut tamarluinnaanik nakkutilliinermut aningaasalersuisuusut, qaffanneqarnissaannut pisariaqartinneqartumik periarfissaliissummik pilersitsinissamut pisariaqartinneqarput.  Massakkut safety pillugu akitsuusiinikkut akileraarut Naalagaaffeqatigiinni equngasumik agguarneqarpoq, taamaalilluni akitsuusiinikkut akileraarut 2026-imi upernaakkut Danmarkimi 10,25 kr.-iuvoq, massa taanna Kalaallit Nunaanni Savalimmiunilu 5 kr.-iusoq.   Taamaammat akitsuusiinikkut akileraarutip assigiiaartumik killiffimmut inissinneqarnissaa, aallarnerniarneqarpoq.
Tusarniaanermut atortut www.høringsportalen.dk-imi tikinneqarsinnaasunngortinneqassapput. 
Oqaaseqaateqartoqassappat oqaaseqaatit kingusinnerpaamik ataasinngorneq ulloq 20. november 2026 By-, Land- og Transportministerietip inussiarnersumik qinnutigai.
Suliap normua 2024-5207 sammisap allassimaffiani taallugu oqaaseqaatit trm@trm.dk-mut aamma clen@trm.dk-mut nassiunneqassapput.
Tusarniaaneq pillugu apeqqutit Clara Oksfeldt Enevoldsen-imut  clen@trm.dk-kkut imaluunniit 29 67 53 36-ikkut saaffiginnissutigineqarsinnaapput.

